Javier Pérez de Cuéllar

Javier Pérez de Cuéllar Guerra (* 19. január 1920, Lima, PeruProfile of Javier Pérez de Cuéllar † 4. marec 2020, tamže) bol peruánsky diplomat, politik a v rokoch 1982 až 1991 5. generálny tajomník OSN.

 Kariéra 
V roku 1940 vstúpil do peruánskeho ministerstva zahraničia, v roku 1944 do diplomatickej služby. Následne slúžil ako tajomník peruánskych ambasád vo Francúzsku, Spojenom kráľovstve, Bolívii a Brazílii. Neskôr slúžil ako veľvyslanec Peru vo Švajčiarsku, Sovietskom zväze, Poľsku a Venezuele.

Bol člen peruánskej delegácie na prvom Valnom zhromaždení OSN v roku 1946. V roku 1966 bol menovaný zástupcom ministra zahraničia. Bol členom peruánskej delegácie pri OSN v období od 25. valného zhromaždenia do 30. valného zhromaždenia. Roku 1971 sa stal stálym predstaviteľom Peru pri OSN. V rokoch 1973 a 1974 slúžil ako prezident Bezpečnostnej rady OSN. V septembri roku 1975 bol menovaný špeciálnym predstaviteľom generálneho tajomníka na Cypre, kde bol až do roku 1977, kedy sa vrátil ku zahraničnej službe Peru. Vo februári roku 1979 bol menovaný zástupcom generálneho tajomníka pre špeciálne politické záležitosti a v roku 1981 bol menovaný osobným predstaviteľom generálneho tajomníka pre záležitosti týkajúce sa Afganistanu.

V decembri roku 1981 bol zvolený za generálneho tajomníka OSN. Termín mu bol predĺžený o druhé funkčné obdobie v roku 1986. Počas svojej funkcie generálneho tajomníka viedol rokovanie medzi Veľkou Britániou a Argentínou po Falklandskej vojne. Úspešne taktiež rokoval o mieri v Iránsko-irackej vojne v roku 1988, rokoval o nezávislosti Namíbie a o mieri v konflikte v Západnej Sahare medzi Marokom a Frontom Polisario. Jeho druhý termín skončil 31. decembra 1991, odmietol kandidovať na tretí termín.

V roku 1995 neúspešne kandidoval na prezidenta Peru. Od roku 2000 bol do roku 2001 ministrom zahraničia Peru.

 Ocenenia 
V roku 1984 získal čestný doktorát Karlovej univerzity.

 Referencie 

 Iné projekty 

 Externé odkazy 
 Official U.N.S.G. biography

Kategória:Generálni tajomníci OSN
Kategória:Ministri zahraničných vecí Peru
Kategória:Peruánski diplomati
Kategória:Stáli predstavitelia Peru pri OSN
Kategória:Veľvyslanci Peru vo Švajčiarsku
Kategória:Veľvyslanci Peru v Sovietskom zväze
Kategória:Veľvyslanci Peru v Poľsku
Kategória:Veľvyslanci Peru vo Venezuele
Kategória:Osobnosti z Limy
Kategória:Storoční ľudia
Kategória:Držitelia čestných doktorátov Karlovej univerzity
Kategória:Nositelia Radu za zásluhy Talianskej republiky
Kategória:Nositelia veľkokríža Radu za zásluhy Poľskej republiky
Kategória:Nositelia veľkokríža Radu čestnej légie
Kategória:Rytieri veľkokríža Radu Izabely Katolíckej